สาม 9 สู่ความมั่งคั่งในทองคำ (ตอนที่ 6)
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....นพ.กฤชรัตน์ หิรัณยศิริ
 
หลังจากที่เราได้เรียนรู้คำ 5 คำแรกไปแล้ว จะทำให้นักลงทุนเข้าใจในส่วนที่เกี่ยวข้องกับ Gold Futures มากขึ้น โดยคำที่นักลงทุนควรเข้าใจก่อนลงทุนใน Gold Futures คำที่ 6 ก็คือ ความเสี่ยงในการลงทุน Gold Futures จะมีอยู่ 2 เรื่อง คือ
1.ความผันผวนของราคาทองคำ
2.เงิน Margin ที่ต่ำเกินไป
ความผันผวนของราคาทองคำ ซึ่งในปัจจุบันมีการขึ้นลงของราคาประมาณ 0.22% ต่อวัน นั่นหมายความว่าความเสี่ยงของการแกว่งราคาต่อวันที่นักลงทุนต้องประเมิน เพื่อให้รองรับกับการบริหารกับเงินลงทุนให้เหมาะสมและถูกต้อง
เงินลงทุนเริ่มต้น (Initial Margin) การที่ตลาดกำหนดให้วางเงินขั้นต่ำเพียง 10% เพื่อความคล่องตัวของการลงทุนใน Gold Futures ซึ่งเป็นสากล แต่นักลงทุนเองก็จะต้องเข้าใจว่าเงินที่พอดีกับการลงทุนควรจะมีมากกว่าเงินขั้นต่ำที่ทางการกำหนด เพื่อที่จะรองรับความผันผวนของราคาทองคำได้ รวมทั้งควรที่จะมากพอที่จะรองรับการถือครองสถานะได้มากกว่า 10 วันขึ้นไป ผมเองคิดว่าเงินลงทุนที่เหมาะสมของนักลงทุนควรจะอยู่ที่ 1 แสนบาทต่อ 1 สัญญามากกว่า เพราะการที่มีเหลือเป็นการที่จะช่วยดูดซับความผันผวนและลดการถูก Call Margin บ่อยๆ ได้
สรุปได้ว่าความเสี่ยงเป็นสิ่งที่นักลงทุนจะต้องเรียนรู้ เข้าใจ และจะต้องมีหลักในการบริหารความเสี่ยงให้อยู่ในเกณฑ์ที่เรารับได้ ซึ่งจะได้พูดต่อไปในตอนหน้า
วิเคราะห์ทิศทางราคาทองคำในสัปดาห์ที่ 1216 เม.ย. 2553 
ราคาทองคำปรับตัวสูงขึ้นตลอดสัปดาห์ที่ผ่านมา โดยปรับตัวเพิ่มขึ้นประมาณ 2.5% โดยยืนอยู่ที่ระดับ 1,160 เหรียญสหรัฐ จากการปิดตลาดในคืนวันศุกร์ โดยที่ราคากำลังขึ้นไปทดสอบแนวต้านด้านบนที่ระดับ 1,160 เหรียญสหรัฐ และมีแนวรับด้านล่างที่ระดับ 1,140 เหรียญสหรัฐ Oscillator ทั่วไปเป็นสัญญาณบวกเริ่มมีลักษณะการซื้อเกินบ้างเล็กน้อย โดยราคาไปอยู่ด้านบนของ Upper Trend Channel จึงมีโอกาสที่จะถูกขายทำกำไรลงมาได้ โดยถ้าหากราคาสามารถทะลุระดับ 1,165 เหรียญสหรัฐขึ้นไปได้ จะเกิดแรงซื้อตามอีกครั้งหนึ่ง เพราะเป็นระดับสูงสุดเดิมเมื่อต้นเดือน ม.ค. และหากทะลุระดับนี้ก็น่าจะเห็นการขึ้นไปทดสอบ 1,200 เหรียญสหรัฐ ได้เช่นเดียวกัน
ทองคำกำลังเข้าสู่ภาวะขาขึ้นอย่างมั่นคง นักลงทุนจะต้องปรับพอร์ตการลงทุนให้เหมาะสมกับสภาวะตลาดที่เปลี่ยนแปลงไปในขณะนี้ แผนกทองคำแท่งของแม่ทองสุกเริ่มเปิดบริการแล้วที่ Central World จะทำให้ลูกค้ามีความสะดวกสบายในการสั่งซื้อสั่งขายทองคำแท่งและรับทองคำแท่งได้ที่สาขา Central World ตั้งแต่วันที่ 21 เม.ย. 2553 เป็นต้นไป เบอร์โทร. 022225959